**Laadukkaan varhaiskasvatuksen tärkeimmät toimintatavat Hyvinkäällä (Valas)**

Varhaiskasvatuksen laadun suunnitelma

Varhaiskasvatus on lasten kehitystä ja oppimista tukevaa tavoitteellista ja suunnitelmallista toimintaa, jota arvioidaan ja kehitetään säännöllisesti. Pedagoginen toiminta on kasvatuksen, opetuksen ja hoidon muodostama kokonaisuus, jonka ytimessä on vuorovaikutus lasten ja kasvattajien välillä sekä lasten välisten suhteiden tukeminen. Inklusiivisessa varhaiskasvatuksessa kukin lapsi voi toimia, kehittyä ja oppia omana ainutlaatuisena yksilönä ja yhteisön jäsenenä. Se on valmiutta vastata lasten moninaisuuteen pedagogisen toiminnan tasolla.

Varhaiskasvatuksen toiminnan keskeinen periaate on lapsen kasvun, kehityksen, oppimisen ja hyvinvoinnin edistäminen. Lähtökohtana on kunkin lapsen ja lapsiryhmän vahvuudet sekä hyvinvointiin, kehitykseen ja oppimiseen liittyvät tarpeet, jotka kuvataan lasten vasuissa ja huomioidaan ryhmävasussa. Lasten vahvuuksiin, mielenkiinnon kohteisiin ja tarpeisiin vastataan yhteisöllisillä ja oppimisympäristöön liittyvillä ratkaisuilla kuten fyysistä, psyykkistä ja sosiaalista oppimisympäristöä muokkaamalla, monipuolisilla työtavoilla ja sensitiivisellä vuorovaikutuksella.

Varhaiskasvatukseen osallistuvalla lapsella on oikeus saada tukea osana varhaiskasvatuksen päivittäistä toimintaa. Tuen tarpeen havainnointi ja tuen antaminen kuuluu koko henkilöstölle heidän koulutuksensa, työnkuviensa ja vastuidensa mukaan. Tukitoimenpiteiden suunnittelu ja toteuttaminen aloitetaan lapsiryhmässä, kun lapsen tuen tarve on huomattu/tunnistettu. Tuen järjestämisen lähtökohtana ovat lapsen vahvuudet sekä oppimiseen ja kehitykseen liittyvät tarpeet. Kehityksen ja oppimisen tuki rakentuu lasten yksilöllisiin tarpeisiin vastaamisesta sekä yhteisöllisistä ja oppimisympäristöihin liittyvistä ratkaisuista. Samoja pedagogisia toimintatapoja/tukitoimia voidaan toteuttaa eri lasten kanssa hyvin eri tavoin (lasten vasut – ryhmävasu). Kveo liittyy prosessiin etenkin, kun lapsen tehostetun/erityisen tuen tarvetta, nykyisen tuen toteuttamista ja vaikuttavuutta arvioidaan, tarvittaessa monialaisesti.

**Valas** on suunnittelun ja arvioinnin työväline, jota käytetään arvioitaessa pedagogisia järjestelyjä ja toimintatapoja sekä yksittäisen lapsen tuen tarvetta, tuen toteuttamista ja vaikuttavuutta. Valasta hyödynnetään ryhmävasun laadinnassa sekä työvälineenä kehittävään työotteeseen, keskusteluun ja arviointiin (yhteistyö pkj - tiimi – kveo/yveo). Lomakkeen sisältö on jaoteltu Karvin laadun prosessitekijöiden mukaan seuraavasti: oppimisympäristöt ja pedagoginen toiminta, henkilöstön ja lapsen välinen vuorovaikutus, vertaisvuorovaikutus ja ryhmän ilmapiiri, pedagoginen suunnittelu, dokumentointi, arviointi ja kehittäminen, henkilöstön keskinäinen vuorovaikutus ja monialainen yhteistyö sekä henkilöstön ja huoltajien välinen yhteistyö. Ne toteutuvat arjen pedagogisessa toiminnassa.

|  | Toteutuu  riittävästi | Lisättävää/ Kehitettävää | Sovitut asiat |
| --- | --- | --- | --- |
| 1. Oppimisympäristöt ja pedagoginen toiminta | | | |
| Lapsella on mahdollisuus vaikuttaa toimintaansa ja oppimisympäristöihin. |  |  |  |
| Toiminnanohjausta ja kommunikaatiota jäsentävä kuvatuki on käytössä arjen tilanteissa. |  |  |  |
| Päiväjärjestys ja viikkorakenne on kuvitettu ja lapsen ennakoitavissa. |  |  |  |
| Ympäristöä on muunneltu lapsen tarpeiden mukaan. Toimintavälineet ja -ympäristöt niin sisällä kuin ulkona ovat pedagogisesti valittuja/järjestettyjä.  Ympäristö on toiminnallisesti ja visuaalisesti selkeä. Kaikilla tavaroilla on paikkansa, josta ovat löydettävissä. Paikat leikkiä yksin ja yhdessä on mahdollistettu/rakennettavissa. |  |  |  |
| Toimintaa, siirtymiä ja muutoksia jäsennetään ja ennakoidaan riittävän ajoissa. Vältetään liian pitkiä odotustilanteita, jonottamista ja istumista . |  |  |  |
| Ryhmän toimintaa porrastetaan hyödyntäen mm. vuoroulkoilua ja käännettyä/joustavaa päiväjärjestystä. |  |  |  |
| Kasvattajat huolehtivat monipuolisesta työtapojen käytöstä (leikillisyys, toiminnallisuus, monikanavaisuus, huomioidaan erilaiset tavat oppia), jotta lapsella on mahdollisuus oppia ja onnistua erikokoisissa ryhmissä ja itsenäisesti työskennellessä. Lapsia innostetaan liikkumaan monipuolisesti sisällä ja ulkona. |  |  |  |
| Kasvattajat havainnoivat ja tukevat lapsen leikkitaitojen kehitystä leikin ulkopuolelta tai olemalla itse mukana leikissä.   * Lapsella on aikaa, tilaa ja leikkirauhaa pitkäkestoisiin leikkeihin. * Lapsella on mahdollisuus hiljaisiin ja rauhallisiin sekä äänekkäisiin ja vauhdikkaisiin leikkeihin. * Lapsi saa vaihtaa/yhdistellä leikkejä. * Lasta valmistellaan ja hänelle annetaan aikaa leikin lopettamiseen. |  |  |  |
| Päivän aikana lapset saavat mahdollisuuden rauhoittumiseen ja lepoon. Lapsia autetaan rentoutumaan. |  |  |  |
| Kasvattajat ruokailevat lasten kanssa pienissä ryhmissä. |  |  |  |
| Siirtymiset ulos ja sisälle toteutetaan pienryhmissä vähitellen. Pukemiselle ja riisumiselle annetaan aikaa, tilaa ja rauhaa. |  |  |  |
| Oppimisympäristöjä rakennetaan fyysinen, psyykkinen ja sosiaalinen ulottuvuus huomioiden. Lasten kanssa opetellaan turvallisuuteen liittyviä asioita päivittäisissä tilanteissa heille ymmärrettävällä tavalla leikkien, pelien ja toiminnallisuuden kautta. |  |  |  |
| 2. Henkilöstön ja lapsen välinen vuorovaikutus | | | |
| Kasvattajat ovat sensitiivisiä ja puhuvat lasta kunnioittavasti ja lämpimällä äänensävyllä.  Kasvattajat kohtaavat lapsen arvostavasti ja vastaavat hänen aloitteisiinsa. |  |  |  |
| Kasvattajat kannustavat lasta, huomaavat hänen vahvuutensa ja antavat hänelle usein positiivista palautetta. Lapsen myönteistä käytöstä vahvistetaan suunnitelmallisesti. |  |  |  |
| Arjen tilanteille annetaan aikaa. Kasvattajat havainnoivat, mitä lapsi harjoittelee, mitä on oppimassa ja millaista kannustusta tarvitsee. Kasvattajat tukevat lapsen itsenäisyyden asteittaista lisääntymistä, auttavat häntä ja kannustavat pyytämään apua sitä tarvittaessa. Taitoja harjoitellaan yhdessä. |  |  |  |
| Kasvattajat suhtautuvat lapseen ja hänen tunteisiinsa ja tarpeisiinsa empaattisesti.  Kasvattaja käsittelee ja kielellistää tunteita ja tunnelmia lapsen kanssa.  Lasta tuetaan tunteidensa tunnistamisessa ja säätelyssä.  Lasta lohdutetaan ja autetaan rauhoittumaan. Lasta ei jätetä yksin ahdistavan tunteen kanssa. |  |  |  |
| Lapsi kokee tulleensa kuulluksi ikä- ja kehitystasoonsa sopivalla tavalla. Lapsi saa ilmaista mielipiteitään ja kritiikkiä. Kasvattajat ovat valmiita muokkaamaan toimintaansa lapsen sanallisen/kehollisen viestin perusteella. |  |  |  |
| Kasvattajat tiedostavat, että heidän tapansa toimia ja olla vuorovaikutuksessa välittyy mallina lapselle, joka omaksuu varhaiskasvatusyhteisön arvoja, asenteita ja tapoja. |  |  |  |
| Vuorovaikutuksen tukena lapsen kanssa käytetään kuvia/viittomia/piirtämistä. |  |  |  |
| 3. Vertaisvuorovaikutus ja ryhmän ilmapiiri | | | |
| Lapsiryhmän ryhmäytymiseen on panostettu;   * ryhmään on rakennettu turvallinen struktuuri * kasvattajat luovat ilmapiiristä myönteisen * kasvattajat rakentavat ryhmän me-henkeä yhdessä lasten kanssa. |  |  |  |
| Lapsi kokee iloa ja itsensä merkitykselliseksi yhteisössä. Lapsi saa paljon positiivista palautetta yrittämisestä, oppimisesta ja käyttäytymisestä sekä vertaisiltaan että kasvattajilta. |  |  |  |
| Kasvattajat ovat aidosti kiinnostuneita lasten välisistä suhteista ja paneutuvat ohjaamiseen ennen kuin pulmia tulee. |  |  |  |
| Leikkiryhmiä muodostetaan luovasti, vaihdellen leikkipaikkoja, leikkejä ja kavereita. Kasvattaja osallistuu tarvittaessa leikkeihin, ilman omia kasvatuksellisia tavoitteita. |  |  |  |
| Kasvattajat ohjaavat kaikkia lapsia vaihtoehtoisten kommunikaatiomenetelmien käyttöön myös lasten keskinäisessä vuorovaikutuksessa. |  |  |  |
| Lapselle opetetaan suunnitelmallisesti sosiaalisia –ja tunnetaitoja. Kasvattaja on läsnä, auttaa ja ohjaa lasten keskinäistä leikkiä, vuorovaikutusta, kaveritaitoja sekä konfliktien ratkaisua. Kiusaaminen tunnistetaan ja siihen puututaan yhdessä sovituin keinoin. |  |  |  |
| 4. Pedagoginen suunnittelu, dokumentointi, arviointi ja kehittäminen | | | |
| Ryhmän päivä- ja viikkorakenne on suunnitelmallinen ja jäsentynyt.  Ryhmän toimintatavat on sovittu ja yhteneväiset esim. siirtymissä, ruokailussa, päivälevolla, ulkoilussa, leikkitilanteissa, ristiriitatilanteissa sekä tuonti- ja hakutilanteissa.  Toiminta ja oleminen ryhmässä on lapselle selkeää ja ennakoitavaa. |  |  |  |
| Tiimi/ kasvattajat keskustelevat arjen tilanteisiin liittyvistä toiminnan tavoitteista, arvoista ja eettisestä toiminnasta.  Tiimi/kasvattajat sopivat pedagogisia ratkaisuja ja sopimuksia toimintatavoista, joissa lapsen vahvuudet on otettu huomioon ja lapsen tarpeisiin on vastattu osana päivittäistä toimintaa. |  |  |  |
| Tiimi/ kasvattajat ovat sopineet millä tavoin jatkuvaa ryhmäytymistä tuetaan. Sovittu käytänteistä miten lapsi pääsee osalliseksi vertaisryhmään.  Kasvattajat huomioivat tietoisesti lasten vuorovaikutustaitojen rakentamisen.  Kasvattajat havainnoivat ja ohjaavat lasten toimintaa/leikkiä osallisuuden ja myös yhdessä tekemisen ja oppimisen suuntaan. |  |  |  |
| Pedagogisella dokumentoinnilla tuotetaan tietoa lapsen kehityksestä, ajattelusta, oppimisesta ja tarpeista sekä lapsiryhmän toiminnasta.  Lapsen tiedot, taidot, kiinnostuksen kohteet ja tarpeet tulevat näkyväksi dokumentoinnin kautta ja ovat toiminnan suunnittelun perustana.  Tiimi tietää mitä ja miten tietoa kerätään arjen toiminnoissa.  Tiimi tietää miksi ja miten saatua tietoa ja ymmärrystä hyödynnetään  \* toiminnan tavoitteiden, menetelmien ja sisältöjen muokkaamisessa. \* lapsen kehityksen ja oppimisen tuen tarpeiden arvioinnissa. \* pedagogisen toiminnan toteutus ja vaikuttavuus. |  |  |  |
| Lapsen vasu on laadittu ja arvioitu yhteistyössä huoltajien ja tarvittaessa kveon kanssa.  Kasvattajat havainnoivat ja dokumentoivat lapsen toimintaa ja tuen tarpeita arjessa sekä arvioivat toimenpiteiden toteuttamista, vaikuttavuutta ja riittävyyttä/soveltuvuutta.  Kasvattajat havainnoivat mitkä tekijät vaikuttavat lapsen haasteiden ilmenemiseen (tilannesidonnaisuus, tuen tarpeiden vaihtelu). |  |  |  |
| Ryhmävasu ja lasten vasujen lomittuminen.  Tiimi/kasvattajat ovat miettineet miten lasten yksilölliset suunnitelmat tavoitetaan yhteisessä toiminnassa.  Tiimi/kasvattajat ovat suunnitelleet ja arvioineet lasten vertaisryhmän vuorovaikutus- ja kaveritaitojen kehittymistä tukevia toimintamalleja.  Pedagogiset valinnat ovat merkityksellisiä suunnittelussa, opetuksessa/ohjauksessa ja arvioitaessa. |  |  |  |
| Tiimissä käytetään/peilataan Varhaiskasvatussuunnitelman perusteita ja Hyvinkään vasua pedagogisen toiminnan suunnitteluun, arviointiin ja kehittämiseen.  - toimintakulttuurin ja oppimisympäristöjen kehittäminen  - tiimin/kasvattajien yhteisöllinen oppiminen |  |  |  |
| 5. Henkilöstön keskinäinen vuorovaikutus ja monialainen yhteistyö.Henkilöstön ja huoltajien välinen yhteistyö. | | | |
| Kasvattajien välinen tunneilmapiiri on myönteinen. Kasvattajat tiedostavat, että heidän keskinäinen vuorovaikutuksensa on mallina lapsille ja se heijastuu kaikkeen ryhmän toimintaan sekä yhteistyötahoille. |  |  |  |
| Kasvattaja tiedostaa miten moninaisuuteen liittyvät omat asenteet ja aiemmat kokemukset välittyvät puheessa ja tavassa toimia. |  |  |  |
| Kasvattaja suhtautuu avoimesti ja kunnioittavasti monimuotoisiin perheisiin sekä perheiden erilaisiin kieliin, kulttuureihin, katsomuksiin ja kasvatusnäkemyksiin. |  |  |  |
| Kasvattajat toimivat yhteisymmärryksessä huoltajan kanssa siten, että jokainen lapsi saa oman kehitystasonsa ja tarpeidensa mukaista opetusta, ohjausta ja tukea. |  |  |  |
| Huoltajat tulevat kuulluiksi ja kokevat olevansa osallisia lapsensa varhaiskasvatuksessa. |  |  |  |
| Kasvattajat ovat yhteistyössä aloitteellisia ja aktiivisia. Huoltajien kanssa keskustellaan lapsen onnistumisista, vahvuuksista, tarpeista sekä haasteista. |  |  |  |
| Yhteistyö kveon/ yveon, S2 -opettajan, yhteisöllisen puheterapeutin ja psykologin kanssa. |  |  |  |
| Monialaista yhteistyötä toteutetaan eri toimijoiden kesken (neuvola, terapeutit, sairaala, perhepalvelut, lastensuojelu) huoltajien kanssa yhteisymmärryksessä. |  |  |  |
|  |  |  |  |